
BIROULUI PERMANENT 

AL

CAMEREI DEPUTAŢILOR

Vă înaintăm alăturat, raportul comun asupra proiectului de Lege privind aprobarea Ordonanţei de urgenţă a Guvernului nr.5/2021 pentru completarea art.252 din Ordonanţa de urgenţă a Guvernului nr.70/2020 privind reglementarea unor măsuri, începând cu data de 15 mai 2020, în contextul situației epidemiologice determinare de răspândirea coronavirusului SARS-CoV-2, pentru prelungirea unor termene, pentru modificarea și completarea Legii nr.227/2015 privind Codul fiscal, a Legii educației naționale nr.1/2011, precum și a altor acte normative, trimis Comisiei pentru buget, finanţe şi bănci și Comisiei pentru sănătate și familie, spre dezbatere pe fond, în procedură de urgență, prin adresa nr. PLx.121 din data de 10 martie 2021.
              PREŞEDINTE,                                                         PREŞEDINTE,   

   Bogdan – Iulian HUȚUCĂ                                              Dr. Nelu TĂTARU

RAPORT COMUN
asupra proiectului de Lege privind aprobarea Ordonanţei de urgenţă a Guvernului nr.5/2021 pentru completarea art.252 din Ordonanţa de urgenţă a Guvernului nr.70/2020 privind reglementarea unor măsuri, începând cu data de 15 mai 2020, în contextul situației epidemiologice determinare de răspândirea coronavirusului SARS-CoV-2, pentru prelungirea unor termene, pentru modificarea și completarea Legii nr.227/2015 privind Codul fiscal, a Legii educației naționale nr.1/2011, precum și a altor acte normative

În conformitate cu prevederile art. 94 şi 115 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanţe şi bănci și Comisia pentru sănătate şi familie au fost sesizate, prin adresa nr. PLx.121 din data de 10 martie 2021, spre dezbatere pe fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.5/2021 pentru completarea art.252 din Ordonanţa de urgenţă a Guvernului nr.70/2020 privind reglementarea unor măsuri, începând cu data de 15 mai 2020, în contextul situației epidemiologice determinare de răspândirea coronavirusului SARS-CoV-2, pentru prelungirea unor termene, pentru modificarea și completarea Legii nr.227/2015 privind Codul fiscal, a Legii educației naționale nr.1/2011, precum și a altor acte normative.
Conform prevederilor art.75 din Constituţia României, republicată şi ale art. 91 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională. 
Senatul, în calitate de primă Cameră sesizată, a adoptat tacit proiectul de Lege, în şedinţa din data de 9 martie 2021.  

La dezbaterea proiectului de Lege s-au avut în vedere avizele favorabile ale Consiliului Legislativ, Comisiei pentru egalitatea de şanse pentru femei şi bărbaţi și Comisiei pentru drepturile omului, culte şi problemele minorităţilor naţionale.
Proiectul de Lege supus dezbaterii, are ca obiect de reglementare stabilirea valorii maxime a creditelor de angajament în baza cărora se încheie acte adiționale în trimestrul I al anului 2021, încheiate între casele de asigurări de sănătate şi unităţile sanitare cu paturi care acordă servicii medicale spitaliceşti, în regim de spitalizare continuă pacienţilor diagnosticaţi cu COVID-19.

Potrivit prevederilor art.61 şi art.63 din Regulamentul Camerei Deputaţilor, republicat, cu modificările și completările ulterioare, comisiile sesizate în fond au examinat proiectul de Lege, în ședințe separate.

Comisia pentru sănătate și familie a examinat proiectul de Lege în ședința online, din data de 30 martie 2021. La lucrările online ale Comisiei, și-au înregistrat prezența 24 de deputați, din totalul de 25 membri.

Comisia pentru buget, finanţe şi bănci a examinat proiectul de Lege în ședința cu prezenţă fizică și online, din data de 7 aprilie 2021. La lucrările Comisiei, deputaţii membrii ai acesteia și-au înregistrat prezența conform listei de prezenţă.

În urma examinării proiectului de Lege şi a opiniilor exprimate, membrii celor două comisii au hotărât, cu majoritate de voturi, să propună plenului Camerei Deputaților un raport comun de adoptare a proiectului de Lege privind aprobarea Ordonanţei de urgenţă a Guvernului nr.5/2021 pentru completarea art.252 din Ordonanţa de urgenţă a Guvernului nr.70/2020 privind reglementarea unor măsuri, începând cu data de 15 mai 2020, în contextul situației epidemiologice determinare de răspândirea coronavirusului SARS-CoV-2, pentru prelungirea unor termene, pentru modificarea și completarea Legii nr.227/2015 privind Codul fiscal, a Legii educației naționale nr.1/2011, precum și a altor acte normative, în forma adoptată de Senat.

În raport cu obiectul şi conţinutul său, proiectul de Lege face parte din categoria legilor ordinare.
  PREŞEDINTE,                                                      PREŞEDINTE,   

   Bogdan – Iulian HUŢUCĂ                                             Dr. Nelu TĂTARU
              SECRETAR,                                                               SECRETAR,                                                         
   Iulius – Marian FIRCZAK                                        Liviu – Ioan BALINT
Şef serviciu,                                                                                                                      Consilier parlamentar ,
Giorgiana Ene                                                                                                                                    Livia Spînu
Consilier,                                                                                                                                
Simina Alexandra Mocanu                
